cyanic-selkie/wikianc huggingface dataset:
Μπίτολα
Η εκκλησία του Αγ. Δημητρίου
Ανάμεσα στα ξυλόγλυπτα περιλαμβάνονται ο επισκοπικός θρόνος στο πνεύμα των χαρακτών Μιγιάκ, αρκετές κορνίζες εικόνων, και πέντε σύγχρονες σχετικά στήλες στη μορφή του θρόνου. Οι τοιχογραφίες προέρχονται από δύο περιόδους: τα τέλη του 19ου αιώνα, και από το τέλος του Α' Π.Π. έως σήμερα. Οι εικόνες και οι αγιογραφίες δημιουργήθηκαν χάρη στις εισφορές τοπικών επιχειρηματιών και πολιτών, ενώ οι αγιογράφοι τους διακρίνονται για την ευρεία γνώση των εικονογραφικών προτύπων της Καινής Διαθήκης. Οι εικόνες διακρίνονται για την αίσθηση του χρώματος, με κυριαρχία του κόκκινου, του πράσινου και των σκιάσεων ώχρας. Αξιοπρόσεκτη είναι η αφθονία των χρυσών στολισμάτων, που δείχνει την παρουσία υστεροβυζαντινής τέχνης και ρυθμού μπαρόκ. Η εικόνα του Αγίου Δημητρίου είναι υπογεγραμμένη με τα αρχικά "D. A. Z.", δείχνοντας ότι φιλοτεχνήθηκε από τον αγιογράφο Ντίμιταρ Αντόνοφ τον Ζωγράφο, το 1889. Υπάρχουν και άλλα σκεύη, ανάμεσά τους δισκοπότηρα, κατασκευασμένα από τοπικούς καλλιτέχνες και αρκετές εικόνες με σκηνές της Καινής Διαθήκης που έφερναν από την Ιερουσαλήμ προσκυνητές.
Στην εκκλησία του Αγίου Δημητρίου κινηματογραφήθηκαν οι εναρκτήριες σκηνές της ταινίας The Peacemaker (1997, Τζορτζ Κλούνεϊ, Νικόλ Κίντμαν) και μερικές της ταινίας Welcome to Sarajevo (1997).
Ηράκλεια Λυγκηστίς
Η Ηράκλεια Λυγκηστίς ήταν σημαντικός αρχαίος οικισμός από την Ελληνιστική περίοδο μέχρι τις αρχές του Μεσαίωνα. Ιδρύθηκε από τον Φίλιππο Β΄ της Μακεδονίας στα μέσα του 4ου αιώνα π.Χ. Σήμερα τα ερείπιά της βρίσκονται στο νότιο τμήμα της πόλης, 2 χλμ. από το κέντρο της πόλης.
Η σκεπαστή αγορά
Κοντά στο κέντρο της πόλης, η σκεπαστή αγορά (μπεζεστένι) είναι ένα από τα εντυπωσιακότερα και παλαιότερα κτήρια της οθωμανικής περιόδου στο Μοναστήρι. Με τους πολυάριθμους τρούλους του που το κάνουν να μοιάζει με φρούριο, τους διακλαδούμενους εσωτερικούς δρόμους και τις τέσσερις μεταλλικές πύλες του είναι μία από τις μεγαλύτερες σκεπαστές αγορές της περιοχής. Χτίστηκε κατά τον 15ο αιώνα από τον Καρά Νταούτ Πασά Ουζουνκαρσιλί, μπεηλέρμπεη της Ρούμελης.
Αν και ως κατασκευή δείχνει ιδιαίτερα ασφαλής, πυρπολήθηκε και έγινε αντικείμενο εκτεταμένων κλοπών πολλές φορές, αλλά κατάφερε να επιβιώσει. Το μπεζεστένι ξαναχτίστηκε από τον 15ο έως τον 19ο αι. με ανακατανομή των καταστημάτων. Ταυτόχρονα ήταν θησαυροφυλάκιο, όπου σε ειδικά κατασκευασμένα μικρά δωμάτια φυλάσσονταν χρήματα από όλο το βιλαέτι της Ρωμυλίας, πριν μεταφερθούν στο βασιλικό θησαυροφυλάκιο. Τα περισσότερα καταστήματα πωλούσαν υφάσματα και άλλα αντικείμενα πολυτελείας. Τα καταστήματα κατά το 19ο αι. ανέρχονταν στα 84, ενώ σήμερα τα περισσότερα είναι σύγχρονα και πωλούν διάφορα προϊόντα. Ωστόσο, παρά τις εσωτερικές μεταμορφώσεις της αγοράς, η εξωτερική εμφάνισή της έμεινε απαράλλακτη.
Το Καδή Τζαμί Γκαζί Χαϊντάρ
Το Καδή Τζαμί Γκαζί Χαϊντάρ είναι ένα από τα ελκυστικότερα μνημεία ισλαμικής αρχιτεκτονικής στην Μπίτολα. Χτίστηκε στις αρχές της δεκαετίας του 1560, έργο του περίφημου αρχιτέκτονα Μιμάρ Σινάν, κατά παραγγελία του καδή της πόλης Χαϊντάρ. Με την πάροδο του χρόνου εγκαταλείφθηκε και υπέστη σοβαρές ζημιές. Σήμερα έγιναν εργασίες αποκατάστασης και συντήρησης που αποκατέστησαν σε κάποιο βαθμό την αρχική του όψη.
Το Γενί τζαμί
Το Γενί τζαμί βρίσκεται στο κέντρο της πόλης. Έχει τετραγωνική βάση, που καταλήγει σε θόλο. Κοντά στο τζαμί βρίσκεται μιναρές ύψους 40 μ. Σήμερα τα δώματα του τζαμιού λειτουργούν ως αίθουσες εκθέσεων τέχνης, μονίμων ή προσωρινών. Πρόσφατες αρχαιολογικές ανασκαφές αποκάλυψαν ότι χτίστηκε πάνω σε παλιά εκκλησία.
Το Ισάκ Τσελεμπί Τζαμί
Το Ισάκ Τσελεμπί Τζαμί είναι κληρονομία του καδή (ιεροδικαστή) Ισάκ Τσελεμπί. Στην ευρύχωρη αυλή του υπάρχουν αρκετοί τάφοι με σαρκοφάγους.
Τα λουτρά Ντεμπόι
thumb|Τα οθωμανικά λουτρά Ντεμπόι|εναλλ.=
Τα λουτρά Ντεμπόι είναι τουρκικά λουτρά (χαμάμ). Δεν είναι γνωστό πότε ακριβώς κατασκευάστηκαν. Κάποα στιγμή υπέστησαν σοβαρές ζημιές, αλλά μετά από επισκευές απέκτησαν την αρχική τους μορφή: ωραία πρόσοψη, δύο μεγάλοι τρούλοι και αρκετοί μικρότεροι.
Φεστιβάλ Μανάκη Κινηματογράφου και φωτογραφίας
Κάθε Σεπτέμβριο λαμβάνει χώρα το φεστιβάλ Κινηματογράφου και Φωτογραφίας «Αδελφοί Μανάκη», σε ανάμνηση των πρώτων εικονοληπτών των Βαλκανίων Αδελφών Ιωάννη και Μιλτιάδη Μανάκη. Είναι το παλαιότερο φεστιβάλ κινηματογράφου στον κόσμο προς τιμή του έργου των κινηματογραφιστών. Αποτελεί συνδυασμό προβολής ντοκιμαντέρ και ταινιών μεγάλου μήκους και είναι γεγονός παγκόσμιας εμβέλειας. Κάθε χρόνο το φεστιβάλ συγκεντρώνει παγκοσμίως αναγνωρισμέους ηθοποιούς, όπως οι Κατρίν Ντενέβ, Ιζαμπέλ Υπέρ, Βικτόρια Αμπρίλ, Πρέντραγκ Μανόιλοβιτς, Μάικλ Γιορκ, Ζυλιέτ Μπινός, Ράντε Σερμπέτζια.
Ιλίντενσκι Ντένοβι
Κάθε χρόνο λαμβάνει χώρα στην Μπίτολα το παραδοσιακό λαογραφικό φεστιβάλ «Ημέρες του Ίλιντεν». Είναι ένα 4-5ήμερο φεστιβάλ μουσικής, τραγουδιών και χορών, αφιερωμένο στην Εξέγερση του Ίλιντεν εναντίον των Τούρκων, όπου κύρια έμφαση δίνεται στο λαϊκό πολιτισμό της Βόρειας Μακεδονίας. Παραδοσιακοί χοροί και τραγούδια παρουσιάζονται από πολλές λαογραφικές ομάδες και οργανώσεις που συμμετέχουν σε αυτό.
Μικρή Μονμάρτη της Μπίτολα
Τα τελευταία χρόνια, η καλλιτεχνική εκδήλωση «Μικρή Μονμάρτη της Μπίτολα» η οποία διοργανώνεται από το στούντιο τέχνης «Κύριλλος και Μεθόδιος», έχει μετατραπεί σε επιτυχημένο παιδικό καλλιτεχνικό φεστιβάλ. Παιδιά από όλο τον κόσμο έρχονται για να εκφράσουν τη φαντασία τους μέσα από την τέχνη, δημιουργώντας σημαντική και ανεκτίμητη τέχνη που παρουσιάζεται στη χώρα και σε όλο τον κόσμο. Η «Μικρή Μονμάρτη της Μπίτολα» έχει κερδίσει πολλά βραβεία και υποψηφιότητες.
Μπιτολίνο
Το Μπιτολίνο είναι ετήσιο φεστιβάλ παιδικού θεάτρου που πραγματοποιείται τον Αύγουστο με το Θέατρο Μπάμπετς. Κάθε χρόνο επαγγελματική παιδικά θέατρα από όλο τον κόσμο συμμετέχουν στο φεστιβάλ. Το κύριο βραβείο είναι το Γκραν Πρι της καλύτερης παράστασης.
Σι-Ντο
Κάθε Μάιο στην Μπίτολα φιλοξενείται το διεθνές φεστιβάλ παιδικού τραγουδιού Σι-Ντο, το οποίο τα τελευταία χρόνια έχει αποκτήσει μεγάλη δημοτικότητα. Παιδιά από όλη την Ευρώπη συμμετέχουν σε αυτή την εκδήλωση, που συνήθως αποτελείται από περίπου 20 τραγούδια. Το φεστιβάλ υποστηρίζεται από την ΠροΜίντια που το διοργανώνει με ένα νέο θέμα κάθε χρόνο. Πολλοί μουσικοί της Βόρειας Μακεδονίας έχουν συμμετάσχει στο φεστιβάλ όπως οι Νεξτ Τάιμ και η Καρολίνα Γκότσεβα, που έχουν εκπροσωπήσει τη χώρα στον Διαγωνισμό Τραγουδιού της Eurovision.
Φεστιβάλ κλασικής μουσικής Ιντερφεστ
Πρόκειται για διεθνές φεστιβάλ αφιερωμένο κυρίως στην κλασική μουσική, όπου λαμβάνουν χώρα πολλοί καλλιτέχνες από όλο τον κόσμο. Εκτός από τις συναυλίες κλασικής μουσικής υπάρχουν επίσης μερικές νύχτες για ποπ-μοντέρνα μουσική, θεατρικές παραστάσεις και εκθέσεις έργων τέχνης και μια μέρα για λογοτεχνικές παρουσιάσεις κατά τη διάρκεια της εκδήλωσης. Τα τελευταία χρόνια συμμετείχαν καλλιτέχνες από τη Ρωσία, τη Σλοβακία, την Πολωνία και πολλές άλλες χώρες. Λόγω του ότι η Μπίτολα αποκαλείται η πόλη με τα περισσότερα πιάνα, υπάρχει μια νύχτα του φεστιβάλ αφιερωμένη σε διαγωνισμούς πιάνου. Ένα βραβείο απονέμεται για τον καλύτερο νεαρό πιανίστα και ένα άλλο για τους διαγωνιζόμενους κάτω των 30 ετών.
Φεστιβάλ ΑΚΤΟ
Το Φεστιβάλ Σύγχρονης Τέχνης AΚΤΟ είναι περιφερειακό φεστιβάλ. Περιλαμβάνει εικαστικές τέχνες, παραστατικές τέχνες, μουσική και θεωρία του πολιτισμού. Το πρώτο φεστιβάλ AΚΤΟ πραγματοποιήθηκε το 2006. Στόχος του φεστιβάλ είναι να διευρύνει τα πολιτιστικά πλαίσια της σύγχρονης κοινωνίας, μέσω της «ανασύνθεσης» και του επαναπροσδιορισμού τους σε νέο πλαίσιο. Στο παρελθόν, στο φεστιβάλ έχουν συμμετάσχει επώνυμοι καλλιτέχνες από χώρες της περιοχής, όπως η Σλοβενία, η Ελλάδα ή Βουλγαρία, αλλά και από τη Γερμανία, την Ιταλία, τη Γαλλία και την Αυστρία.
Διεθνές Φεστιβάλ Μονοδράματος
Είναι ετήσιο φεστιβάλ μονοδράματος που διοργανώνεται τον Απρίλιο από το Κέντρο Πολιτισμού της Μπίτολα. Κάθε χρόνο πολλοί ηθοποιοί από όλο τον κόσμο έρχονται στην Μπίτολα για να παίξουν θεατρικούς μονόλογους.
Λόκουμ Φεστ
Είναι πολιτιστική και τουριστική εκδήλωση που υπάρχει από το 2007. Ιδρυτής και διοργανωτής του φεστιβάλ είναι η Ένωση Πολιτών του Κέντρου Πολιτιστικής Εξυγίανσης της Μπίτολα. Το φεστιβάλ πραγματοποιείται κάθε χρόνο στα μέσα Ιουλίου, στην καρδιά της παλιάς τουρκικής αγοράς της πόλης, ως τμήμα του Πολιτιστικού Καλοκαιριού της Μπίτολα, Μπιτ Φεστ.
Εκπαίδευση
Το Πανεπιστήμιο του Άγιου Κλήμεντος της Οχρίδας της Μπίτολα (Универзитет Св Климент Охридски - Битола) ιδρύθηκε το 1979, ως αποτέλεσμα των διάφορων διαδικασιών στον τομέα της εκπαίδευσης τη δεκαετία του 1970 και της αύξησης της ζήτησης εξειδικευμένων επαγγελματιών έξω από την πρωτεύουσα της χώρας. Από το 1994 φέρει το όνομα του επιμορφωτού των Σλάβων, Αγίου Κλήμεντος της Οχρίδας. Το πανεπιστήμιο έχει εγκαταστάσεις στην Μπίτολα, την Οχρίδα και το Πρίλεπ και έδρα στην Μπίτολα. Με τη συμβολή του στον τομέα της εκπαίδευσης και της επιστήμης έχει καθιερωθεί και συνεργάζεται με το Πανεπιστήμιο του Αγίου Κυρίλλου και Μεθοδίου των Σκοπίων και με άλλα πανεπιστήμια στα Βαλκάνια και την υπόλοιπη Ευρώπη.
Εξωτερικοί σύνδεσμοι
Κατηγορία:Πόλεις της Βόρειας Μακεδονίας
Σάλομον Μύλερ
Ο Σάλομον Μύλερ σπούδασε ζωολογία στο Πανεπιστήμιο της Χαϊδελβέργης και μετά το τέλος των σπουδών του στάλθηκε, μαζί με τους Χάινριχ Μπόιε και Χάινριχ Κρίστιαν Μάκλοτ, από τον Κούνρατ Γιάκοπ Τέμινκ να συλλέξει δείγματα ζώων στις Ανατολικές Ινδίες. Εκεί ο Μύλερ εργάσθηκε ως βοηθός για λογαριασμό της Natuurkundige Commissie (= «Επιτροπή φυσικών επιστημών»), ενός οργανισμού του οποίου τελικώς έγινε μέλος.
Ο Μύλερ έφθασε στην Μπατάβια, τη σημερινή Τζακάρτα, το 1826, και κατόπιν, το 1828, ταξίδευσε στη Νέα Γουινέα και το Τιμόρ με το πλοίο «Τρίτων». Από τον Οκτώβριο του 1828 έμενε στο Κούπανγκ και διεισέδυσε στο εσωτερικό του Τιμόρ από το επόμενο έτος. Το 1831 τον βρίσκουμε στην Ιάβα, ενώ αργότερα, από το 1833 μέχρι το 1835, ερεύνησε την πανίδα της δυτικής Σουμάτρα.
Ονομάσθηκαν προς τιμή του
Ο Χέρμαν Σλέγκελ ονόμασε το είδος φιδιού Aspidomorphus muelleri και το είδος σαύρας Sphenomorphus muelleri το έτος 1837 προς τιμή του Σάλομον Μύλερ, το ίδιο και το Typhlops muelleri το 1839. (Ο Μύλερ με τη σειρά του ονόμασε το ερπετό Tomistoma schlegelii το 1838 προς τιμή του Χέρμαν Σλέγκελ. )
Παραπομπές
Κατηγορία:Γερμανοί ορνιθολόγοι
Κορωνίς (μυθολογία)
Στην ελληνική μυθολογία, η Κορωνίς ήταν κόρη του Φλεγύα, βασιλιά των Λαπιθών στη Θεσσαλία. Η Κορωνίς ήταν η μητέρα του θεού της Ιατρικής, του Ασκληπιού, τον οποίο γέννησε με τον Απόλλωνα.
Μυθολογικές εκδοχές
Οι μυθολογικές εκδοχές σχετικά με την Κορωνίδα ποικίλλουν, με ορισμένα κοινά βασικά σημεία, όπως τον βίαιο θάνατό της. Σύμφωνα με την επικρατέστερη παράδοση, ο Απόλλωνας σκότωσε την Κορωνίδα εξαιτίας μιας απιστίας της, αλλά έσωσε το παιδί τους (τον Ασκληπιό) από το σώμα της, που είχε αρχίσει να καίγεται στην πυρά. Κατά τον Πίνδαρο και τον Ησίοδο ο μύθος σχετίζεται με τη θεσσαλική πόλη Λακέρεια. Εκεί, στους πρόποδες του Πηλίου, η Κορωνίς ενώθηκε με τον Απόλλωνα. Σύμφωνα με άλλη παράδοση αυτό έγινε στην Τρίκκη, τα σημερινά Τρίκαλα, στις όχθες του ποταμού Ληθαίου. Τέλος, αναφέρεται ότι η Κορωνίδα γέννησε τον Ασκληπιό στην Πελοπόννησο, όπου είχε ακολουθήσει τον πατέρα της σε κάποια εκστρατεία του (στην Τρίκκη της Μεσσηνίας ή στην Επίδαυρο ή στην Αρκαδία).
Ο Πίνδαρος αναφέρει ότι ο Ασκληπιός δεν ήταν καν γιος της Κορωνίδας, αλλά της Αρσινόης, και τον παρέλαβε η Κορωνίς όταν αυτός ήταν νήπιο. Επειδή η Κορωνίς φοβήθηκε ότι θα την άφηνε ο Απόλλωνας, δημιούργησε ερωτικό δεσμό και με τον `Ισχυ, γιο του Ελάτου. Μόλις το έμαθε αυτό ο Απόλλων, είτε από τις μαντικές του ικανότητες, είτε επειδή του το είπε το ιερό πτηνό του, ο κόρακας, τόξευσε την Κορωνίδα με τα βέλη της Αφροδίτης. Μάλιστα, σύμφωνα με τον μύθο, όταν ο κόρακας ανέφερε στο αφεντικό του τα δυσάρεστα νέα, ο Απόλλωνας άλλαξε το χρώμα του από ασημένιο ή λευκό, που υποτίθεται ότι ήταν μέχρι τότε, σε μαύρο (Οβίδιος, Μεταμορφώσεις).
Ο Παυσανίας γράφει ότι στο Ασκληπιείο της Τιτάνης υπήρχε ξόανο της Κορωνίδας, στο οποίο αποδίδονταν θεϊκές τιμές.
Ακόμα, σύμφωνα με βοιωτικό μύθο, υπήρχαν δύο Κορωνίδες, αδελφές, η Μητιόχη και η Μενίππη, κόρες του Ωρίωνα, που ζούσαν στον Ορχομενό. Κάποτε, όταν οι Ορχομένιοι θέλησαν να ελευθερωθούν από μια επιδημία που τους είχαν στείλει οι θεοί για άγνωστο λόγο, οι Κορωνίδες θυσιάστηκαν με τη θέλησή τους. Ο Άδης και η Περσεφόνη παρέλαβαν από την πυρά τα καιόμενα σώματα των δύο αδελφών και τα μετέφεραν στα έγκατα της Γης, ενώ από την πυρά ανέβηκαν προς τα ουράνια δύο κομήτες. Ο βοιωτικός αυτός μύθος φαίνεται ότι αποτελεί μεταγενέστερη ανάπλαση του παλαιού θεσσαλικού.
Τέλος, στον μυθικό Διονυσιακό Κύκλο, η Κορωνίς εμφανίζεται ως νύμφη, μία από τις Υάδες, που ανέθρεψε μαζί με τις αδελφές της Φιλία και Κλείδη τον Διόνυσο με εντολή του Δία. Αργότερα, όταν ο Βούτης απήγαγε την Κορωνίδα και την εξανάγκασε να τον παντρευτεί, τιμωρήθηκε από τον Διόνυσο, που του εμφύσησε ιερή μανία (τρέλα).
Εξωτερικοί σύνδεσμοι
Κατηγορία:Πρόσωπα της ελληνικής μυθολογίας Κατηγορία:Γυναίκες του Απόλλωνα
Χριστόφορος Ροδοκανάκης
Ο Χριστόφορος Ροδοκανάκης, γνωστός και ως Χρήστος Ροδοκανάκης (1860 – 1931 ή 1932), ήταν Έλληνας γιατρός, ευεργέτης και βουλευτής Χίου.
Γόνος της αρχοντικής οικογένειας Ροδοκανάκη της Χίου, γεννήθηκε στον Κάμπο. Σπούδασε ιατρική και διακρίθηκε για τη σημαντική φιλανθρωπική, κοινωνική και πατριωτική του δράση. Υπήρξε μέγας ευεργέτης του Σκυλίτσειου Νοσοκομείου της Χίου. Ασχολήθηκε επίσης με την πολιτική και υπήρξε στενός συνεργάτης του πρωθυπουργού της Ελλάδας Ελευθερίου Βενιζέλου. Διετέλεσε βουλευτής, αλλά και γερουσιαστής Χίου, καθώς και αρχηγός του κόμματος των Φιλελεύθερων.
Εξωτερικοί σύνδεσμοι
Κατηγορία:Έλληνες ευεργέτες Κατηγορία:Βουλευτές Χίου Κατηγορία:Έλληνες Γερουσιαστές Κατηγορία:Έλληνες ιατροί του 19ου αιώνα Κατηγορία:Οικογένεια Ροδοκανάκη Κατηγορία:Έλληνες ιατροί του 20ού αιώνα
Stadler GTW στην Ελλάδα
Στην Ελλάδα, κυκλοφορούν δύο όμοιες σειρές αυτοκινηταμαξών GTW, η 560 (κανονικού εύρους), και η 4501 (μετρικού εύρους), τις οποίες λειτουργεί η Hellenic Train και αποτελούν τμήμα του τροχαίου υλικού του ΟΣΕ. Πρόκειται για δίδυμες, προαστιακές ντιζελοκίνητες αυτοκινητάμαξες, τύπου G.T.W. 2/6, οι οποίες κατασκευάστηκαν από κοινοπραξία των Stadler, Bombardier και Ελληνικών Ναυπηγείων και τέθηκαν σε λειτουργία από τον ΟΣΕ, μεταξύ 2003 και 2004.
Σεμπαργάν
Το Σεμπαργάν (παστού/περσικά (νταρί): ) είναι η πρωτεύουσα της περιφέρειας Τζοουζτζάν στο βόρειο Αφγανιστάν και έχει πληθυσμό περίπου 43.000 κατοίκων με βάση στοιχεία του 2012.
Stadler GTW στην Ελλάδα
Γενική περιγραφή
αριστερά|μικρογραφία|251x251εσ|Θάλαμος οδήγησης
Σεμπαργάν
Το Σεμπαργάν βρίσκεται στις όχθες του ποταμού Ντάρια-γιε Σαφίντ, περίπου 130 χιλιόμετρα δυτικά του Μαζάρι Σαρίφ επί της κεντρικής κυκλικής εθνικής οδού Χεράτ-Κανταχάρ-Καμπούλ-Μαζάρι Σαρίφ-Σεμπαργάν-Μαϊμάνα-Χεράτ.
Stadler GTW στην Ελλάδα
Γενική περιγραφή
Οι αυτοκινητάμαξες είναι είτε κανονικού (σειρά 560), είτε μετρικού εύρους (σειρά 4501), αλλά με τα ίδια τεχνικά χαρακτηριστικά (χωρητικότητα, ταχύτητα, όψεις, κατασκευαστές, παροχή ενέργειας και αριθμό οχημάτων). Μπορούν να συζευχθούν σε πολλαπλή ζεύξη έως και με τρεις αυτοκινητάμαξες (σύνθεση 9 οχημάτων μαζί με τα κινητήρια οχήματα).
Σεμπαργάν
Ιστορικά στοιχεία
Το Σεμπαργάν ήταν η πρωτεύουσα του ανεξάρτητου Ουζμπεκικού χανάτου, το οποίο προσαρτήθηκε στο Αφγανιστάν μετά τον Αγγλορωσικό πόλεμο μέσω συνοριακών συμφωνιών το 1873.
Stadler GTW στην Ελλάδα
Γενική περιγραφή
Συνολικά, υπάρχουν 29 τέτοιες αυτοκινητάμαξες, 17 της σειράς 560 και 12 της σειράς 4501. Χωράνε μέχρι 125 επιβάτες, 12 στην Α' και 113 στη Β' Θέση. Διαθέτουν έναν πετρελαιοκινητήρα τύπου MTU 12V 183 ισχύος  και φτάνουν ταχύτητες μέχρι 115 χιλιόμετρα την ώρα (κανονικού εύρους, σειρά 560) και 100 χιλιόμετρα την ώρα (μετρικού εύρους, σειρά 4500). Οι αυτοκινητάμαξες αυτές, είναι γνωστές στον κύκλο των σιδηροδρομικών και ως "Υπόθετα" ή "Railbus" (σε ελεύθερη μετάφραση "σιδηροδρομικό λεωφορείο"), ονομασία που χρησιμοποιείται από τους φυσιολογικούς ανθρώπους, η οποία περιγράφει τις ελαφρές αυτοκινητάμαξες, στις οποίες ανήκουν.
Σεμπαργάν
Ιστορικά στοιχεία
Εδώ πραγματοποιήθηκε η σφαγή του Νταστ-ι Λέιλι τον Δεκέμβριο του 2001 κατά τη διάρκεια της αμερικανικής εισβολής στο Αφγανιστάν, όταν αιχμάλωτοι Ταλιμπάν (από 250 έως 3.000 σύμφωνα με τις πηγές) σκοτώθηκαν σε φορτηγό ενώ μεταφερόταν από το Κουντούζ στο Σεμπαργάν από στρατεύματα των ΗΠΑ και της Βόρειας Συμμαχίας.
Stadler GTW στην Ελλάδα
Γενική περιγραφή
Οι αυτοκινητάμαξες είναι κλιματιζόμενες και διαθέτουν πίνακες προορισμού, σύστημα ενημέρωσης επιβατών και τουαλέτες κενού κλειστού τύπου, οι οποίες διαθέτουν εύκολη πρόσβαση για ΑμεΑ. Στο ενδιάμεσο, διαθέτουν ένα κινητήριο όχημα που αποτελεί μονάδα ισχύος (Power Module), η οποία φέρει τους κινητήρες των τρένων.
Σεμπαργάν
Οικονομία
Γύρω από το Σεμπαργάν βρίσκεται γεωργική αρδεύσιμη γη.
Η εξερεύνηση των αποθεμάτων φυσικού αερίου του Αφγανιστάν ξεκίνησε το 1967 στην περιοχή Χοβάτζα Γκογεράκ 15 χιλιόμετρα ανατολικά του Σεμπαργάν με την υποστήριξη της Σοβιετικής Ένωσης. Τα αποθέματα υπολογίστηκαν περίπου σε 67 εκατομμύρια m³. Επίσης το 1967, οι Σοβιετικοί ολοκλήρωσαν την κατασκευή αγωγού μεταφοράς φυσικού αερίου μήκους 100 χιλιομέτρων ο οποίος συνέδεε το Σεμπαργάν με το Κελέφτ στη Σοβιετική Ένωση.
Το Σεμπαργάν είναι σημαντική τοποθεσία για τη ενεργειακή προμήθεια του Αφγανιστάν:
Stadler GTW στην Ελλάδα
Ιστορικό
Η τελική συναρμολόγηση των 560 έγινε στα εργοστάσια της Stadler στο Bussnang, ενώ των 4501 στα εργοστάσια της Rhaetische Bahn στην Ελβετία. Η πρώτη σύνθεση 3 οχημάτων, έφτασε στις 25 Ιουνίου 2003 και από τις 24 Νοεμβρίου, οι πρώτες 4 δρομολογήθηκαν στις γραμμές Αθηνών-Χαλκίδας και Αθηνών-Αφιδνών με προσωρινή έδρα το Μ.Α.Ι. (Μηχανοστάσιο Άγιου Ιωάννη Ρέντης), ενώ η 560 110 μεταφέρθηκε στο Μ.Θ. (Μηχανοστάσιο Θεσσαλονίκης) και δρομολογήθηκε στη γραμμή Θεσσαλονίκη-Έδεσσα.
Σεμπαργάν
Εξωτερικοί σύνδεσμοι
Κατηγορία:Πόλεις του Αφγανιστάν
Stadler GTW στην Ελλάδα
Ιστορικό
Σήμερα, η σειρά 4501 εξυπηρετεί αμαξοστοιχίες και στον Προαστιακό Σιδηρόδρομο της Πάτρας.
Τον Δεκέμβριο του 2018, η ΓΑΙΑΟΣΕ έκανε προκήρυξη διαγωνισμού μελέτης σκοπιμότητας για τη μετατροπή των μονάδων της κανονικής σειράς σε πλήρως ηλεκτροκίνητες.
Παραπομπές
GTW
Σάουν Τουμπ
Ο Σάουν Τουμπ (αγγ. Shaun Toub) είναι Ιρανό-Αμερικανός ηθοποιός. Γνωστός για τη συμμετοχή στις ταινίες Crash, The Kite Runner, Iron Man και The Last Airbender.
Εξωτερικοί σύνδεσμοι
Κατηγορία:Αμερικανοεβραίοι Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης
Γκαζιάντεπσπορ
Η Γκαζιάντεπσπορ υπήρξε μια επαγγελματική τούρκικη ποδοσφαιρική ομάδα από την πόλη Γκαζιαντέπ. Ιδρύθηκε το 1969 και διαλύθηκε το 2020. Χρώματα της ομάδας ήταν το μαύρο και το κόκκινο και το παρατσούκλιτης ήταν Şahinler (Τα γεράκια). Η ομάδα έδινε τους εντός έδρας αγώνες της στο Gaziantep Kamil Ocak Stadium.
Διάλυση
Η ομάδα αγωνίζονταν στο Λευκό όμιλο του πρωταθλήματος της Τρίτης εθνικής κατηγορίας (TFF Second League) κατά τη σεζόν 2018–19. Ωστόσο ανακοίνωσε ότι αποχωρεί από το πρωτάθλημα, τον Ιανουάριο του 2019, αφού τιμωρήθηκε με -36 βαθμούς. Ανακοίνωσε δε ότι θα ξαναρχίσει τις αγωνιστικές της υποχρεώσεις από την Τουρκική Περιφερειακή Ερασιτεχνική Λίγκα τη σεζόν 2019–20. Εντούτοις, το 2019, η ΦΙΦΑ επέβαλε νέα ποινή -21 βαθμών στους κοκκινόμαυρους για χρέη προς πρώην παίκτες τους. Καθώς οι πρώην παίκτες δεν αποπληρώθηκαν μέσα στις ταχθείσες προθεσμίες, ο σύλλογος αποχώρησε κι από την Ερασιτεχνική Κατηγορία και ολοκλήρωσε το πρωτάθλημα στην τελευταία θέση, γεγονός που τον οδήγησε στην τελική χρεοκοπία και την παύση των αθλητικών του δραστηριοτήτων.
Συμμετοχές σε Κύπελλα και Σούπερ Καπ
!Σεζόν!!Κατ.!!Θ.!!Αγ.!!Ν!!Ι!!Η!!ΓΥ!!ΓΚ!!Β!!Κύπελλο!!Προπονητής
Ευρωπαϊκές συμμετοχές
Κύπελλο ΟΥΕΦΑ/ΟΥΕΦΑ Γιουρόπα Λιγκ:
Κύπελλο Ιντερτότο ΟΥΕΦΑ:
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1969 Κατηγορία:Γκαζιάντεπσπορ Κατηγορία:Ποδοσφαιρικές ομάδες Τουρκίας
Κωνσταντής Καρώνης
Ο καπετάνιος Κωνσταντής Καρώνης ήταν αγωνιστής του αγώνα του 1821.
Βιογραφικά στοιχεία
Η καταγωγή του ήταν από το χωριό Τσιπιανά της επαρχίας Τριπόλεως, του οποίου ήταν και καπετάνιος. Ήταν μέλος της οικογένειας Ρεβελιωτών. Πήρε μέρος στην πολιορκία της Τριπολιτσάς, και μάλιστα στην μάχη της Γράνας και της Καπνίστρας όπου και κινδύνεψε μαζί με τον Δαγρέ και τους άλλους συντρόφους του. Βρέθηκε μαχόμενος και σε άλλες πολιορκίες και ιδίως κατά του Δράμαλη μέχρι της καταστροφής του.
Πηγές
Κατηγορία:Αγωνιστές του 1821
Εντουάρ Αλέτζ
Ο Πιερ-Εντουάρ Αλέτζ (γαλλ. Pierre-Édouard Alletz, 23 Απριλίου 1798 – 16 Φεβρουαρίου 1850) ήταν Γάλλος διπλωμάτης, διανοούμενος και συγγραφέας.
Ο Αλέτζ γεννήθηκε στο Παρίσι και ήταν εγγονός του επίσης συγγραφέα Πονς Ωγκυστέν Αλέτζ (Pons Augustin Alletz, 1703-1785). Ο Εντουάρ Αλέτζ υπηρέτησε ως γενικός πρόξενος της Γαλλίας στη Γένοβα και κατόπιν στη Βαρκελώνη. Το 1822 κέρδισε βραβείο (το prix extraordinaire) της Γαλλικής Ακαδημίας με το έργο του Le dévouement des médecins français et des sœurs de Saint-Camille, à l'occasion de la fièvre jaune de Barcelone, γεγονός το οποίο τον ενεθάρρυνε να αφοσιωθεί έκτοτε και στη συγγραφή.
Ο Αλέτζ πέθανε στη Βαρκελώνη σε ηλικία 51 ετών.
Βρετάνη (διοικητική περιοχή)
Η Βρετάνη είναι διοικητική περιοχή της Γαλλίας. Καταλαμβάνει τη χερσόνησο στο βορειοδυτικό τμήμα της χώρας, έχει 3 εκατομμύρια κατοίκους και έκταση 27.208 τ.χλμ.. Πρωτεύουσα είναι η πόλη Ρεν. Η περιοχή χωρίζεται σε τέσσερις διοικητικές περιφέρειες. Διαθέτει σημαντική ιστορική και φυσική κληρονομιά. Είναι δημοφιλής τουριστικός προορισμός στη Γαλλία. Άλλη μεγάλη πόλη είναι η Βρέστη, παραλιακά στον Ατλαντικό, η οποία αποτελεί τη δυτικότερη πόλη της Γαλλίας. Πολλές φορές στην περιφέρεια της συμπεριλαμβανόταν και η γειτονική μεγάλη πόλη της Ναντ που τελικά το 1941 έγινε πρωτεύουσα στον γειτονικό νομό της Λουάρ-Ατλαντίκ (Loire-Atlantique).
Νομοί
thumb|right|200px|Αναλυτικός χάρτης της Βρετάνης
Ιστορικές περιοχές
Η Βρετάνη σύμφωνα με ιστορικά κριτήρια χωρίζεται σε εννέα περιοχές :
Κλίμα
Το κλίμα της Βρετάνης είναι εξαιρετικά ήπιο, ειδικά κατά μήκος των ακτών, με διαφορά θερμοκρασίας ανάμεσα στο καλοκαίρι και το χειμώνα 10 °C περίπου. Ο Βορειοδυτικός άνεμος (noroît στα γαλλικά, gwalarn στα βρετονικά) κυριαρχεί στο Βορρά.
Οι βροχές είναι αρκετά συχνές ενώ στα νότια παράλια, Λοριάν και Πορνίκ, η ετήσια ηλιοφάνεια είναι περισσότερη από 2000 ώρες το χρόνο.
Ιστορικά γεγονότα
Στα αρχαία χρόνια, η περιοχή ήταν συνδεδεμένη με κελτικές φυλές που βρίσκονταν απ' ευθείας σε επαφή με τα Βρετανικά Νησιά, απ' όπου προήλθε και η τοπική ονομασία. Κατοικείτο από τους Βρετόνους, των οποίων η γλώσσα (βρετονικά) διαφοροποιούνταν από την κοινή Γαλλική, κάτι που έκανε τους Άγγλους πολλές φορές να διεκδικήσουν την περιοχή με στρατιωτικές επιθέσεις.
Αποτελούσε ανεξάρτητο δουκάτο, που διοικείτο από τον Καπετιδικό κλάδο του Ντρε, απογόνους του δούκα Ροβέρτου του Ντρε, μικρότερου γιου του βασιλιά της Γαλλίας Λουδοβίκου ΣΤ΄.
Οι δούκες της Βρετάνης βρίσκονταν πολλές φορές αντίπαλοι με το γαλλικό στέμμα και έκαναν απόπειρες ανεξαρτητοποίησής τους. Συγχωνεύτηκε με το γαλλικό στέμμα, όταν η κληρονόμος του δουκάτου Άννα της Βρετάνης (1477 - 1514) παντρεύτηκε συνεχόμενα δυο Γάλλους βασιλείς, τους Κάρολο Η΄ και Λουδοβίκο ΙΒ΄, μετά από συμφωνία που είχε κάνει. Η ίδια η Άννα ήθελε να δημιουργήσει ανεξάρτητο κράτος και να παντρευτεί τον Μαξιμιλιανό των Αψβούργων, αλλά ο Κάρολος Η΄, χρησιμοποιώντας στρατιωτικά μέσα, την ανάγκασε να τον παντρευτεί ενσωματώνοντας το δουκάτο στη Γαλλία.
Σωληνοειδές
thumb|Απεικόνιση ενός σωληνοειδούς upright=1.20|thumb|Το [[μαγνητικό πεδίο που δημιουργείται από ένα σωληνοειδές με επτά περιελίξεις (διατομή), όπως αναπαριστάνεται με τις δυναμικές μαγνητικές γραμμές του.]] Το σωληνοειδές (από το ελληνικό επίθετο σωληνοειδής = παρόμοιος με σωλήνα) είναι ηλεκτρομαγνητικό εξάρτημα, συγκεκριμένα ένα πηνίο με μήκος αρκετά μεγαλύτερο από τη διάμετρό του, και ταυτοχρόνως ένας βασικός τύπος ηλεκτρομαγνήτη, που δημιουργεί ομογενές και ισχυρό μαγνητικό πεδίο σχεδόν σε όλο το εσωτερικό του.
Ο όρος χρησιμοποιήθηκε για πρώτη φορά στη γαλλική του μορφή (solénoïde), από τον Γάλλο φυσικό Αντρέ-Μαρί Αμπέρ το 1823 για να περιγράψει ένα ελικοειδές πηνίο.
Η έλικα που σχηματίζει το σωληνοειδές δεν είναι απαραίτητο να έχει ευθύγραμμο άξονα. Για παράδειγμα, ο ηλεκτρομαγνήτης του Γουίλιαμ Στέρτζεον το 1824 αποτελείτο από ένα σωληνοειδές καμπυλωμένο στο σχήμα πετάλου.
Στην τεχνολογία ο όρος μπορεί να αναφέρεται επίσης σε μια ποικιλία μορφοτροπέων η μερών αυτών, δηλαδή συσκευών που μετατρέπουν δυναμική ενέργεια σε γραμμική κίνηση. Ο όρος αναφέρεται επίσης συχνά στη βαλβίδα σωληνοειδούς, μια ηλεκτρομηχανική βαλβίδα και στη συσκευή που την περιέχει, ή στον διακόπτη σωληνοειδούς, ένα είδος ρελέ που εμπεριέχει ένα ηλεκτρομηχανικό σωληνοειδές, το οποίο ελέγχει έναν ηλεκτρικό διακόπτη. Υπάρχουν επίσης οι κλειδαριές σωληνοειδούς. Ως ηλεκτρομαγνήτης, ένα σωληνοειδές μπορεί να αποτελεί μέρος μιας διατάξεως εμβόλου.
Εξωτερικοί σύνδεσμοι
Κατηγορία:Ηλεκτρικά εξαρτήματα Κατηγορία:Τύποι μαγνητών
Πνευματική ιδιοκτησία στο Θέατρο
Εισαγωγή
Το θέατρο είναι η τέχνη που έχει ως σκοπό να αναπαραστήσει την ανθρώπινη ζωή μπροστά σε κοινό με χρήση του λόγου,της μουσικής και του χορού. Συνεπώς από τον όρο της πνευματικής ιδιοκτησίας ή πνευματικά δικαιώματα ή copyright το θέατρο ως δημιουργία και συγκερασμός των τεχνών χρήζει προστασίας από το νόμο. Για την διεκπεραίωση ενός θεατρικού έργου συνεργάζονται η αρχιτεκτονική και η ζωγραφική, για τα σκηνικά, η ποίηση για τον θεατρικό λόγο και η μουσική και ο χορός για την παράσταση. Υπάρχουν άνθρωποι, λοιπόν, όπως ηθοποιοί σεναριογράφοι-μεταφραστές και σκηνοθέτες που έχουν δύο βασικά και απόλυτα πνευματικά δικαιώματα, το δικαίωμα εκμετάλλευσης του έργου(περιουσιακό δικαίωμα) και το δικαίωμα προστασίας του προσωπικού δεσμού των παραπάνω με το έργο (ηθικό δικαίωμα).
Σεναριογράφοι
Το σενάριο ενός θεατρικού έργου αποτελεί την ιστορία και την πλοκή την οποία θα ενσαρκώσουν οι ηθοποιοί στη σκηνή.Ο σεναριογράφος συγγράφει το έργο με λογική συνέχεια αρχής ,μέσης και τέλους.Η σεναριογραφία και κατ’επέκταση το επάγγελμα του σεναριογράφου δεν αποτελεί μόνον τέχνη αλλά και τεχνική.Αυτό καθιστά το επάγγελμα του σεναριογράφου διεθνώς καταξιωμένο και αναπόσπαστο κομμάτι της επιτυχίας ενός θεατρικού έργου. Η συγγραφή ενός σεναρίου βασίζεται σε πρωτότυπη ιδέα του ίδιου του σεναριογράφου ή ακόμη και των άλλων  συντελεστών μιας παραγωγής,αλλά και στη  μετατροπή ενός ήδη υπάρχοντος λογοτεχνικού έργου.Γι’αυτό το λόγο ο νόμος προβλέπει πνευματική κατοχύρωση του δημιουργού ως πρωτότυπη δημιουργία για συγκεκριμένο σκοπό.Πιο συγκεκριμένα:
Η προστασία του σεναρίου
Το σενάριο το προστατεύει ο νόμος από την στιγμή της δημιουργίας του και δεν είναι απαραίτητη η τήρηση ορισμένων διατυπώσεων. Κατατίθεται στις  αρμόδιες δημόσιες αρχές και  η απόδειξη κατάθεσης με βεβαίωση της  χρονολογίας από τρίτο πρόσωπο ή η ταχυδρόμηση συστημένου φακέλου με παραλήπτη τον αποστολέα, λειτουργεί ως  η απόδειξη της χρονικής προτεραιότητας.
Η πρωτοτυπία αποτελεί βασική προϋπόθεση της προστασίας της πνευματικής ιδιοκτησίας και δεν εκτείνεται σε ειδήσεις και σε γεγονότα, π.χ. το σενάριο που βασίζεται σε πρωτότυπη ιστορία είναι έργο προστατευόμενο ενώ το σενάριο που βασίζεται σε ένα γεγονός  προστατεύεται ως προς τα στοιχεία που έχουν την προσωπική συμβολή του δημιουργού δηλαδή την ανάπτυξη της πλοκής.
Τα δικαιώματα του σεναριογράφου
Με την δημιουργία ενός σεναρίου ο πνευματικός δημιουργός του -ο σεναριογράφος και όταν υπάρχει και ο συγγραφέας διαλόγων- αποκτά πάνω σ' αυτό το έργο την πνευματική ιδιοκτησία, η οποία συμπεριλαμβάνει το ηθικό και το περιουσιακό δικαίωμα. Σε περίπτωση δε που το σενάριο δεν είναι πρωτότυπο και βασίζεται σε προϋπάρχον έργο (π.χ. μυθιστόρημα, αστυνομικό κ.λ.π), μεταξύ του σεναριογράφου και του συγγραφέα διαλόγων που αποκτούν την πνευματική ιδιοκτησία του σεναρίου συμπεριλαμβάνεται και ο συγγραφέας του έργου.
Α. Το ηθικό δικαίωμα, δίνει στον δημιουργό την κατοχύρωση
Το ηθικό δικαίωμα αποτελεί ανεξάρτητο μέρος από το περιουσιακό, παραμένει στο δημιουργό ακόμα και αφότου μεταβιβάσει το  περιουσιακό δικαίωμα και δεν εξαντλείται μετά την πρώτη παρουσίαση του έργου. Μετά τον θάνατο του, το ηθικό δικαίωμα μεταβιβάζεται στους κληρονόμους του. Με την συναίνεση του σεναριογράφου και του συγγραφέα διαλόγων για την οποία απαιτείται έντυπο έγγραφο, μπορεί να περιορίσει την άσκηση του ηθικού δικαιώματος, δηλ. να επιτρέπει πράξεις που διαφορετικά θα ήταν προσβολή του ηθικού δικαιώματός του.
Β. Το περιουσιακό δικαίωμα, κατοχυρώνει τον δημιουργό να επιτρέπει ή να απαγορεύει σχετικά με το έργο του
Ας σημειωθεί ότι η προστασία του περιουσιακού δικαιώματος και των εξουσιών του δημιουργού του σεναρίου, λειτουργεί αφενός ως προς άλλες χρήσεις του σεναρίου εφόσον μπορούν να χρησιμοποιηθούν ανεξάρτητα από το οπτικοακουστικό έργο (π.χ. διασκευή για θεατρικό έργο), αφετέρου ως ενσωματωμένου στοιχείο που συγκροτεί το οπτικοακουστικό έργο (π.χ. remake κινηματογραφικής ταινίας).
Η αμοιβή του σεναριογράφου
Η γενική ρύθμιση του Νόμου, ανεξάρτητα απ’το είδος του οπτικοακουστικού έργου, ορίζει ότι η αμοιβή για την μεταβίβαση του περιουσιακού δικαιώματος ή εξουσιών από αυτό ή για την άδεια εκμετάλλευσης, συμφωνείται υποχρεωτικά σε ποσοστό, το ύψος του οποίου καθορίζεται ελεύθερα μεταξύ των εμπλεκόμενων.Ο υπολογισμός  του ποσοστού είναι όλα ανεξαιρέτως τα ακαθάριστα έσοδα, τα έξοδα ή τα συνδυασμένα ακαθάριστα έσοδα και έξοδα, που προκύπτουν από την εκμετάλλευση του έργου.
Μεταφραστές
Η λογοτεχνική μετάφραση ενός έργου διαφέρει από την θεατρική μετάφραση.Η απόδοση που πρέπει να δοθεί από την θεατρική μετάφραση έγκειται στην όσο το δυνατόν καλύτερη ερμηνεία του πρωτότυπου κειμένου είτε είναι γραμμένο στην ίδια γλώσσα της μετάφρασης είτε όχι.Ο θεατρικός μεταφραστής δεν είναι ένας απλός μεταφραστής ,είναι επιπλέον ένας δημιουργός απ ΄το μηδέν.Παράγει με λίγα λόγια ένα κομμάτι της τέχνης του θεατρικού έργου καθώς χωρίς την ακριβή μετάφραση του πρωτότυπου και την σωστή απόδοση του συναισθήματος,της λογικής,του τόπου,των προσώπων και της αίσθησης του αρχικού δημιουργού το θεατρικό κείμενο θα ήταν μια απλή μετατροπή απ’την μια γλώσσα στην άλλη.Άρα το επάγγελμα του θεατρικού μεταφραστή πρέπει να κατοχυρώνεται και ηθικά και περιουσιακά
Ηθικό Δικαίωμα Μεταφραστή
Ο βασικός νόµος που ρυθµίζει τα ζητήµατα πνευµατικής ιδιοκτησίας είναι ο ν. 2121/1993. Ο νόµος αυτός δεν προστατεύει συγγραφείς και μεταφραστές µε βάση την ιδιότητά τους αλλά προστατεύει τα έργα ως δημιουργήματά τους έργα. Με άλλα λόγια μεταξύ των έργων που προστατεύει ο νόµος για την πνευµατική ιδιοκτησία είναι τα γραπτά και προφορικά κείµενα και οι µεταφράσεις θεατρικών έργων. Σύµφωνα µε το ελληνικό δίκαιο (αλλά και τα περισσότερα δίκαια του κόσµου) η προστασία είναι άµεσα συνδεδεμένη µε το έργο σε επίπεδο  βέβαια που αυτό είναι πρωτότυπο παρόλο που το δικαίωµα πνευµατικής ιδιοκτησίας ως δικαίωµα αναγνωρίζεται  κυρίως στο πρόσωπο του δηµιουργού. Ο δηµιουργός έχει δύο βασικά δικαιώµατα από τα οποία το ένα είναι το περιουσιακό δικαίωμα και το άλλο είναι το ηθικό δικαίωµα. (προστατεύει δηλαδή τον προσωπικό δεσµό που έχει ο δηµιουργός προς το έργο του).
Αμοιβή Μεταφραστή
Η αμοιβή, που πρέπει να καταβάλει ο εκδότης έντυπης έκδοσης στο δημιουργό για την αναπαραγωγή και τη διανομή του έργου ή αντιτύπων αυτού, ορίζεται ως ποσοστό επί της λιανικής τιμής πώλησης όλων των πωλούμενων αντιτύπων.Το όνομα του μεταφραστή πρέπει να  αναφέρεται υποχρεωτικά και εμφανώς στη σελίδα του κύριου τίτλου του βιβλίου.
Ηθοποιοί
Ηθοποιοί θεωρούνται οι ερμηνευτές καλλιτέχνες που ερμηνεύουν με οποιονδήποτε τρόπο έργα του πνεύματος. Ο ηθοποιός είναι το μέσο ενσάρκωσης της θεατρικής τέχνης που έχει ως σκοπό να προάγει την πνευματική καλλιέργεια του λαού και τη διαφύλαξη της εθνικής πολιτιστικής ταυτότητας. Ο ή ήθοποιός οφείλει να διαδίδει την θεατρική τέχνη ως πολιτιστικό, παιδαγωγικό, μορφωτικό και ψυχαγωγικό παράγοντα της κοινωνικής ζωής της χώρας. Για την διεκπεραιωση του σκοπού αυτού απαιτούνται σειρά συγκεκριμένων ενεργειών που προβλέπονται απο τον νόμο υπ’ αριθ. 2273, στο άρθρο 1. Βάση του νόμου 2121/1993, προβλέπονται δικαιώματα των ηθοποιών που καλύπτουν την άδεια τους, δικαιώματα έυλογης αμοιβής και το ηθικό δικαίωμα.
Άδεια Ηθοποιού
Στο άρθρο 46 οι ερμηνευτές καλλιτέχνες δικαιούνται να επιτρέπουν ή να απαγορεύουν να καταγράφεται η ερμηνεία τους σε υλικούς φορείς. Σε συνέχεια του παραπάνω αν επιτραπεί η καταγραφή της ερμηνείας δεν επιτρέπεται άμεση ή έμμεση,προσωρινή ή μονιμη αναπαραγωγή με οποιοδήποτε μέσο και μορφή. Ο δικαιούχος μπορεί να επιλέγει αν η ερμηνεία θα διατέθει στο ευρύ κοινό επι χρήμασι ή μη. Απαγορεύεται η εκμίσθωση και ο δημόσιος δανεισμός του υλικού φορέα αν δεν υπάρχει η συγκατάθεση του ερμηνευτή. Αν πραγματοποιηθεί παράνομη εγγραφή της ζωντανής ερμηνείας δεν επιτρέπεται η ραδιοτηλεπτική μετάδοση με οποιονδήποτε τρόπο. Είναι νόμιμο να μεταδοθεί με ραδιοτηλεπτικό μέσο μόνο εάν η μετάδοση είναι αναμετάδοση νόμιμης μετάδοσης. Τα παραπάνω ισχύουν για για την παρουσίαση της ζωντανής ερμηνείας στο κοινό με οποιονδήποτε άλλο τροπο. Όποτε και όταν επιλέγει ο ερμηνευτής μπορεί να διαθέσει στο κοινό, ενσυρμάτως ή ασυρμάτως την ερμηνεία ώστε οποιοσδήποτε να έχει πρόσβαση στην εγγραφή σε υλικό φορέα. Το δικαίωμα αύτο δεν αναλώνεται με οποιαδήποτε πράξη διάθεσης στο κοινό με την έννοια της παρούσας ρύθμισης(άρθρα 2,3 παρ. 2 και 3,4 Οδηγίας 2001/29) Τα ισχύοντα στην παραπάνω παράγραφο αναιρούνται σε περίπτωση που ο ερμηνευτης συνδέεται μ’ εκείνον που επιχειρεί αυτές τις πράξεις με σύμβαση εργασίας, που έχει σκοπό την ενέργεια αυτών των συγκεκριμένων πράξεων. Όταν η ερμηνεία διεκπεραιώνεται απο σύνολο ηθοποιών, οι μετέχοντες ορίζουν με πλειοψηφία και εγγράφως έναν αντιπρόσωπό τους για την άσκηση των δικαιωμάτων που αναφέρθηκαν στην περασμένη παράγραφο(εξαιρούνται οι πρωταγωνιστές και οι σκηνοθέτες). Στην περίπτωση που δεν ορισθει αντιπρόσωπος, την ενέργεια αυτή αναλαμβάνει ο διευθυντής του συνόλου. Εν κατακλείδι απαγορέυεται η μεταβίβαση εν ζωή των δικαιωμάτων που προαναφέρθηκαν, καθώς και η παραίτηση απο αυτά. Κατα τα οριζόμενα άρθρα 54 και 58 του νόμου 2121/1993 είναι δυνατή η ανάθεση της διαχείρισης και προστασίας των δικαιωμάτων αύτων σε οργανισμούς συλλογικής διαχείρισης και προστασίας τους απο οργανισμούς συλλογικής διαχείρισης.
Ηθικό Δικαίωμα
Στο άρθρο 50 του ίδιου νόμου προβλέπεται το ηθικό δικαίωμα του ηθοποιού. Το παραπάνω υπερασπίζει ότι ο καλλιτέχνης καθ’όλη τη διάρκεια της ζωής του έχει δικαίωμα αναγνώρισης και προβολής της πατρότητας του πάνω στην ερμηνεία του καθως και δικαίωμα απαγόρευσης κάθε παραμόρφωσης της ερμηνείας αυτής. Το δικαίωμα αυτό περιέχεται στους κληρονόμους του ερμηνευτή μετά τον θάνατο του εφόσον τέτοια θέληση έχει ρητά εκφρασθεί σύμφωνα με το αρθρο 12, παρ. 2.
Βιβλιογραφία
Κατηγορία:Διανοητική ιδιοκτησία
Κλεόστρατος (μυθολογία)
Στην ελληνική μυθολογία με το όνομα Κλεόστρατος είναι γνωστός ένας ήρωας των Θεσπιών, ο οποίος απάλλαξε την πατρίδα του από ένα δράκοντα που κάθε χρόνο ήθελε ως θυσία ένα νεαρό Θεσπιέα. Μία χρονιά ήταν η σειρά του Κλεοστράτου να θυσιασθεί, οπότε ο φίλος του Μενέστρατος κατασκεύασε για λογαριασμό του ένα μεταλλικό θώρακα με πολλά άγκιστρα. Ο δράκοντας έφαγε τον Κλεόστρατο μαζί με τον θώρακα και έτσι ψόφησε.
Πηγή
Κλεοστρατος
Στέφανος Χάλης
Ο Στέφανος Χάλης (περ. 1796 – 25 Ιουλίου 1822) ήταν Έλληνας οπλαρχηγός και αγωνιστής της Ελληνικής Επανάστασης του 1821 από το Θέρισο της Κρήτης. Ήταν ο μικρότερος αδελφός των επίσης αγωνιστών της επανάστασης, Βασιλείου και Ιωάννη.
Βιογραφία
Κατά τη διάρκεια της παραμονής του στην Πάτρα μυήθηκε στη Φιλική Εταιρεία και με το ξέσπασμα της Επανάστασης επέστρεψε στην Κρήτη, όπου έδρασε ως οπλαρχηγός. Έλαβε μέρος αρχικά την 15η Ιουλίου του 1821 στη νικηφόρα μάχη του Θερίσου, ενώ στις 19 Αυγούστου του ίδιου έτους συμμετείχε στην, επίσης νικηφόρα για τους επαναστάτες, μάχη στις Αλιάκες κοντά στον κόλπο της Σούδας, όπου όμως έχασε τη ζωή του κατά τη διάρκεια εφόδου , χτυπημένος από σφαίρα στο μέτωπο.
Ο Στέφανος Χάλης μαρτυρείται επίσης ως ικανός ποιητής, τραγουδιστής και λυράρης. Μάλιστα, σύμφωνα με μια εκδοχή, φέρεται ως ο δημιουργός του γνωστού ριζίτικου τραγουδιού «Πότε θα κάνει ξαστεριά».
Εξωτερικοί σύνδεσμοι
Κατηγορία:Οπλαρχηγοί του 1821 Κατηγορία:Κρητικοί οπλαρχηγοί Κατηγορία:Κρητικοί μουσικοί Κατηγορία:Έλληνες λυράρηδες κρητικής λύρας
Χάμχουνγκ
Το Χάμχουνγκ (κορεατικά:함흥시) είναι η δεύτερη μεγαλύτερη πόλη της Βόρειας Κορέας. Είναι η πρωτεύουσα της επαρχίας Νότιας Χάμγκιονγκ, δηλαδή το Χάμγκιονγκναμ-ντο, και το 2008 είχε 768.551 κατοίκους.
Γεωγραφία
Το Χάμχουνγκ βρίσκεται στο αριστερό σκέλος του ποταμού Σόνγκτσον, στο ανατολικό τμήμα της πεδιάδας του Χάμχουνγκ, στην επαρχία Νότιας Χάμγκιονγκ, δηλαδή το Χάμγκιονγκναμ-ντο στα βορειοανατολικά της Βόρειας Κορέας.
Πολιτισμός
Το Χάμχουνγκ έχει εθνικό μουσείο και παράρτημα της ακαδημίας επιστημών και τα εξής Πανεπιστήμια και Επαγγελματικά Κολέγια:
Κουζίνα
Το Χάμχουνγκ είναι γνωστό για το Κορεατικό πιάτο Νένγκμιον.
Εξωτερικοί σύνδεσμοι
Κατηγορία:Πόλεις της Βόρειας Κορέας
Έμπσφλιτ Γιουνάιτεντ
Ως έδρα χρησιμοποιεί το "Στόουνμπριτζ Ρόουντ" (Stonebridge Road), χωρητικότητας 5.000 θεατών, που βρίσκεται μεταξύ των γειτονικών πόλεων Νόρθφλιτ (Northfleet) και Γκρέιβσεντ (Gravesend) του Κεντ στη ΝΑ Αγγλία. Όμως, σκοπεύει να ανεγείρει νέο γήπεδο στη γοργά αναπτυσσόμενη περιοχή Έμπσφλιτ Βάλεϊ (Ebbsfleet Valley) του Γκρέιβσαμ (Gravesham). Έχει το παρατσούκλι "The Fleet" και φορά ερυθρόλευκες εμφανίσεις (κόκκινη φανέλα – λευκό παντελονάκι). Όμως, χρησιμοποιεί και πρασινόμαυρες.
Ως τον Απρίλιο του 2007 το όνομα του συλλόγου ήταν Γκρέιβσεντ & Νόρθφλιτ (Gravesend & Northfleet). Την Πρωτομαγιά του 2007 αποφασίστηκε να μετονομαστεί σε Έμπσφλιτ Γιουν., από το όνομα του εκεί ευρισκόμενου νέου σιδηροδρομικού σταθμού του διεθνούς τρένου High speed one της εταιρίας Γιούροσταρ (Eurostar), χορηγού του συλλόγου.
Ίδρυση
Η ομάδα ιδρύθηκε το 1946 ως Γκρέιβσεντ & Νόρθφλιτ (Gravesend & Northfleet F.C.), από συγχώνευση δυο παλιών σωματείων των δύο γειτονικών πόλεων: της Γκρέιβσεντ Γιουνάιτεντ (Gravesend United) που υπήρχε από το 1893 και της Νόρθφλιτ Γιουνάιτεντ ΦΚ (Northfleet United) που υπήρχε από το 1890. Διατήρησε το γήπεδο "Στόουνμπριτζ Ρόουντ" και τα ερυθρόλευκα χρώματα της Νόρθφλιτ.
Ιστορικά στοιχεία
Τη σεζόν 1997-98 έφυγε από τη Σάουθερν Λιγκ και εντάχθηκε στην Ίσθμιαν Λιγκ (Isthmian League). Αγωνίστηκε στην ανώτερη κατηγορία της Ίσθμιαν ως το 2001-02. Τότε πήρε τον τίτλο και προήχθη ξανά στην Κόνφερενς Νάσιοναλ, όπου αγωνίζεται μέχρι σήμερα.
Το 2007-08, στην πρώτη της σεζόν ως Έμπσφλιτ Γιουν., τερμάτισε στην 11η θέση με προπονητή τον παλιό αμυντικό της Κόβεντρι Σίτι Λάιαμ Ντέις. Όμως, η μεγαλή διάκριση της ομάδας ήταν η κατάκτηση του FA Trophy στις 10 Μαΐου 2008, νικώντας την Τόρκι Γιουνάιτεντ με 1-0 στο Στάδιο Γουέμπλεϊ ενώπιον 40.000 θεατών. Είναι το πρώτο εθνικό τρόπαιο του συλλόγου και θεωρήθηκε επιτυχία του πολυμετοχικού σχήματος που καθιέρωθηκε μέσω του διαδικτύου. Επιπλέον το 2008, η ομάδα κατέκτησε και το Κύπελλο της περιοχής του Κεντ έπειτα από 6 χρόνια.
Το MyFootballClub
Στις 13 Νοεμβρίου 2007 ανακοινώθηκε ότι η ιστοσελίδα MyFootballClub έκανε πρόταση να αγοράσει το σύλλογο. Περίπου 27.000 μέλη της ιστοσελίδας πλήρωσαν 35 λίρες ο καθένας και συγκέντρωσαν κεφάλαιο 700.000 λιρών με σκοπό την εξίσου συμμετοχή στην αγορά και διοίκηση ενός ποδοσφαιρικού σωματείου.
Τα μέλη έχουν λόγο για τις μεταγραφές, την επιλογή παικτών και άλλα σημαντικά θέματα. Προσέλαβαν ως μάνατζερ τον Λάιαμ Ντέις και τον Ιανουάριο του 2008 ενέκριναν με ψηφοφορία τις επιλογές του σε ποσοστό 95,89%. Το πρωτοποριακό διαδικτυακό και ποδοσφαιρικό αυτό πείραμα αποδείχτηκε πετυχημένο, αφού ο σύλλογος κατέκτησε το πρώτο εθνικό τρόπαιο της ιστορίας του στο τέλος της σεζόν.
Παραπομπές
Εμπσφλιτ Εμπσφλιτ Κατηγορία:Ποδοσφαιρικές ομάδες Αγγλίας  Κατηγορία:Ιδρύσεις ποδοσφαιρικών ομάδων το 1946
Αιθαλίδης
Στην αρχαία ελληνική μυθολογία ο Αιθαλίδης ήταν γιος του θεού Ερμή και της Ευπολεμείας, κόρης του Μυρμιδόνα. Ο Αιθαλίδης έλαβε μέρος στην Αργοναυτική Εκστρατεία ως κήρυκας και τοξότης, μαζί με δύο άλλους γιους του Ερμή, τον Εύρυτο και τον Εχίονα.
Ο Αιθαλίδης είχε τεράστια μνήμη, χάρισμα που έλαβε από τον πατέρα του, και δεν ξεχνούσε ποτέ τίποτα, ακόμα και όταν... πέθανε και κατέβηκε στον Άδη. Ο Ερμής τον αγαπούσε ιδιαίτερα, τόσο πολύ ώστε κατάφερε να πείσει τον Δία να ορίσει ότι ο Αιθαλίδης θα έμενε μία μέρα στον κάτω κόσμο και μία μέρα στον επάνω κόσμο.
Πηγές
Αιθαλιδης
Χερσόνησος Κόλα
Η Χερσόνησος Κόλα (ρωσ. Кольский полуостров, ή αλλιώς Μούρμαν) βρίσκεται στα βορειο-δυτικά του ευρωπαϊκού τμήματος της Ρωσίας, στο Μούρμανσκ. Βρέχεται από την Θάλασσα Μπάρεντς και την Λευκή Θάλασσα. Η Χερσόνησος Κόλα έχει έκταση περίπου 100.000 τετραγωνικά χιλιόμετρα. Στο δυτικό μέρος της χερσονήσου υπάρχου 2 οροσειρές, η οροσειρά Χιμπίνι και η οροσειρά Λοβοζέρο. Στην Χερσόνησο Κόλα υπάρχουν 2 είδη κλίματος, η τούνδρα και η τάιγκα.
Ιστορία
Πριν από την έναρξη του 20ού αιώνα, Μούρμαν ονομαζόταν μόνο το βόρειο τμήμα της σημερινής χερσονήσου. Ωστόσο, μέσα σε 1 αιώνα, η έννοια επεκτάθηκε. Το νότιο τμήμα της χερσονήσου χωρίζεται σε 2 ακτές, την ακτή Τέρεκ και την ακτή Κανταλάκσα.
Κλίμα
Στο βόρειο τμήμα της χερσονήσου, τον χειμώνα η πιο ψηλή θερμοκρασία είναι -8 βαθμοί Κελσίου, ενώ το καλοκαίρι +11 βαθμοί Κελσίου. Στο κεντρικό τμήμα της χερσονήσου, τον χειμώνα η πιο ψηλή θερμοκρασία είναι -13 βαθμοί Κελσίου, ενώ το καλοκαίρι +14 βαθμοί Κελσίου.
Λίμνες
thumb|right|350px|Ουμπόζερο
Ορυκτά
Ο μεγάλος ορυκτός πλούτος της χερσονήσου είναι κατά κύριο λόγο εντοπισμένος στην οροσειρά Λοβοζέρο (Lovozero Massif) της περιοχής του Μούρμανσκ. Μερικά από τα ορυκτά που ανευρίσκονται επίσης εκεί είναι εντοπισμένα στο όρος Φλόρα (ρωσ. гора Флора). Γενικά στην οροσειρά Λοβοζέρο αναφέρεται η ύπαρξη 976 διαφορετικών ορυκτών, από τα οποία τα 99 είναι χαρακτηριστικά για την περιοχή (type localities, TL). Σημαντικές είναι οι εμφανίσεις ορυκτών των σπανίων γαιών καθώς και ορυκτών της ομάδας του λευκοχρύσου (PGM). Είναι χαρακτηριστικό ότι κατά την εισβολή στη Σοβιετική Ένωση που πραγματοποίησε η Ναζιστική Γερμανία κατά το Β' Παγκόσμιο Πόλεμο, ένας απο τους αντικειμενικούς στόχους που είχε θέσει ο Χίτλερ ήταν η κατάληψη της χερσονήσου και η προσάρτησή της στα γερμανικά εδάφη "για το μυθικό ορυκτό της πλούτο"
Στρατιωτική χρήση
Στην Χερσόνησο Κόλα υπάρχουν πολλές βάσεις του Βόρειου Στόλου της Ρωσίας. Το 1980 εκεί υπήρχε μια αποθήκη αποβλήτων με χαμηλή ραδιενέργεια. Το 2007, εκεί υπήρχε μια αποθήκη για χρησιμοποιημένες, από πυρηνικά υποβρύχια και παγοθραυστικών, ράβδους καυσίμου. Η Νορβηγία, για να αποκτήσει αυτές τις αποθήκες, δαπάνησε πάνω από 12,5 εκατομμύρια δολλάρια.
thumb|center|900px|Πανόραμα της Χερσόνησου Κόλα στο Μούρμανσκ
Παραπομπές
Κατηγορία:Χερσόνησοι της Ρωσίας
BYD F6
Το BYD F6 είναι ένα μεγαλομεσαίο αυτοκίνητο της κατηγορίας D, που παρήχθη από την κινεζική αυτοκινητοβιομηχανία BYD Auto, μεταξύ του 2008 και του 2012. Διατέθηκε αποκλειστικά ως 4-πορτο σεντάν 3 όγκων και, με μήκος 4,85 μέτρα, ήταν το πρώτο μοντέλο της εταιρείας στην κατηγορία D. Από την εισαγωγή του, σημείωσε μεγάλη εμπορική επιτυχία στην Κίνα, με τις πωλήσεις του να φτάνουν τα 50.000 αντίτυπα το 2009, το πρώτο πλήρες έτος που διατέθηκε στην αγορά. Αντικαταστάθηκε τον Σεπτέμβριο του 2011 από το BYD G6.
Αισθητική
thumb|left|Η παρουσίαση του BYD F6DM στο Σαλόνι του [[Ντιτρόιτ το 2008.]]
Υβριδικό πρωτότυπο F6DM
Στο Διεθνές Σαλόνι του Ντιτρόιτ τον Ιανουάριο του 2008, η κατασκευάστρια εταιρεία BYD Auto παρουσίασε ένα υβριδικό πρωτότυπο με βάση το F6, υπό την ονομασία F6DM. Το συμπληρωματικό ακρωνύμιο DM σημαίνει «Dual Mode», δηλαδή τη δυνατότητα επιλογής ανάμεσα στην αποκλειστικά ηλεκτροκίνητη λειτουργία και στην υβριδική λειτουργία βενζίνης και μπαταρίας.
Τεχνικά χαρακτηριστικά
Το BYD F6 προσφέρθηκε με δύο κινητήρες βενζίνης, που είχαν σχεδιαστεί από την Mitsubishi: thumb|right|BYD F6 στη [[Σαγκάη, Κίνα, σε φωτογραφία του 2012.]]
Εξωτερικοί σύνδεσμοι
Κατηγορία:Μοντέλα BYD Κατηγορία:Μεσαία αυτοκίνητα Κατηγορία:Κινέζικα αυτοκίνητα
Okolnichy
Ο Okolnichy ( око́льничий ) ήταν ένας παλιός βαθμός και θέση στην Αυλή των ηγεμόνων της Μόσχας από την εισβολή των Μογγόλων εναντίον των Ρως του Κιέβου μέχρι την κυβερνητική μεταρρύθμιση που ανέλαβε ο Μέγας Πέτρος. Η λέξη προέρχεται από τη ρωσική λέξη «δίπλα», «πλησίον», που σημαίνει «καθισμένος κοντά στον τσάρο».
Τα καθήκοντα των πρώτων γνωστών okolnichy περιελάμβαναν τη διευθέτηση των ταξιδιών και της διαμονής των μεγάλων πριγκίπων και τσάρων, καθώς και τη φιλοξενία ξένων πρεσβευτών και την παρουσίασή τους στην Αυλή.
Αρχικά ο αριθμός τους ήταν πολύ μικρός, αλλά αυξήθηκε με την πάροδο του χρόνου και απέκτησαν περισσότερα καθήκοντα. Ένας okolnichy μπορούσε να είναι επικεφαλής ενός κρατικού γραφείου ( prikaz ) ή ενός στρατιωτικού συντάγματος, μπορούσε να είναι πρεσβευτής ή μέλος της κρατικής Δούμας.
Αρχικά ο βαθμός okolnichy ήταν ο δεύτερος υψηλότερος μετά από αυτό του Βογιάρου, ενώ συχνά εκτελούσαν παρόμοια καθήκοντα. Σύμφωνα με το σύστημα του mestnichestvo, ένα πρόσωπο δεν θα μπορούσε να γίνει βογιάρος, εκτός αν κάποιος άλλος στην οικογένειά του κατείχε πρόσφατα το βαθμό του βογιάρου / okolnichy. Κατά συνέπεια, μια θέση okolnichy ήταν ένα βήμα για την παραχώρηση του βαθμού του βογιάρου σε έναν μη ευγενή. Ακόμη και ο πρίγκιπας Ντμίτρυ Ποζάρσκυ, αν και κνιάζ των Ρουρικίδων από τη γέννηση του, δεν μπορούσε να εξασφαλίσει μια θέση υψηλότερη από αυτή του okolnichy, διότι ούτε οι γονείς, ούτε οι θείοι του κατείχαν ποτέ ένα βαθμό υψηλότερο από αυτό του stolnik.
Υπό τους Ρομανώφ, δόθηκε στις 18 πιο επιφανείς οικογένειες ευγενών του Μοσχοβία το προνόμιο να ξεκινήσουν την επίσημη καριέρα τους από τον βαθμό του okolnichy, παρακάμπτοντας όλες τις κατώτερες τάξεις, όπως αυτή του stolnik. Την ίδια περίοδο, οι θέσεις των okolnichy διαφοροποιήθηκαν και μερικές από αυτές (προ-okolnichy ή σχεδόν-okolnichy) ήταν υψηλότερης τάξης από εκείνες των μη πλησιέστερων στους βογιάρους θέσεις. Οι όροι προέρχονται από μια ημι-επίσημη κατάταξη με βάση την εγγύτητα των σχέσεων τους με τον τσάρο.
βιβλιογραφικές αναφορές
Κατηγορία:Βασίλειο της Ρωσίας Κατηγορία:Ρώσοι ευγενείς Κατηγορία:Αυλικοί τίτλοι
Αμμούδι Ρεθύμνης
Το Αμμούδι είναι παραθαλάσσιος οικισμός της Κοινότητας Λευκογείων του Δήμου Αγίου Βασιλείου, στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011 έχει 2 κατοίκους. Απέχει 32 χιλιόμετρα από το Ρέθυμνο και 5-6 χιλιόμετρα από τον Πλακιά. Είναι προσβάσιμα με ασφαλτόδρομο από τα Λευκόγεια και με χωματόδρομο από τη γειτονική παραλία Δαμνόνι.
Η περιοχή διαθέτει μια σειρά από μικρές αμμώδεις παραλίες, εντός κολπίσκων. Η πρώτη παραλία είναι το Αμμούδι ή Μεγάλο Αμμούδι, στο οποίο φτάνει ασφαλτοστρωμένος δρόμος. Η παραλία είναι αμμώδης, αλλά στο μέσο της υπάρχει πλάκα βράχου. Στην παραλία αυτή εκβάλλει το ρέμα Ελληνικός. Στο μεγάλο Αμμούδι λειτουργεί χώρος εστίασης και σχολή καταδύσεων.